Не жадаюць адставаць ад глінамесаў і музыкі. Запамінальныя канцэрты дзіцячых калектываў узнімалі настрой гледачам у Браславе, Верхнядзвінску, Полацку. За мінулы год самадзейныя артысты Міёршчыны зладзілі амаль сто тэатралізаваных прадстаўленняў. Сёлета іх будзе больш. А аснова любога мерапрыемства — заўжды народная. Дзеці ў фальклорных гуртках збіраюць традыцыйную спадчыну, запісваюць ад дзядуль і бабуль усё, што тыя памятаюць пра ўласную мінуўшчыну. Начальнік аддзела культуры вынікамі гэтай работы надзвычай задаволены: удалося выдаць даволі ладны томік “Фальклор Міёршчыны”. Паверце, кніжка карысная не толькі для мясцовых жыхароў!